จับตายมือฆ่าฝังดิน กบดานบ้านญาติอุบลฯ (คลิป)
ปืนจี้รถหนีเตลิดข้าม จว. จนมุมฮึดสู้ถูกเป่าเป็นผี,จับตายมือ,ฆ่าฝังศพ,หนีไปกบดานบ้านญาติที่อุบลฯ ชุดสืบสวนตามไล่ล่าพบขับเก๋งในพื้นที่สั่งให้มอบตัวกลับซิ่งรถหนี ระหว่างทางทิ้งรถเก๋งใช้ปืนจี้ชิงรถ จยย.ชาวบ้านหนีข้ามจังหวัด ก่อนทิ้งรถ จยย.วิ่งไปจี้ชิงรถกระบะหนีอีก กระทั่งถึงแยกไฟแดงทิ้งรถวิ่งไปจี้รถกระบะชาวบ้านที่จอดติดไฟแดงสั่งให้เจ้าของรถพาหนี แต่เจ้าของรถตกใจวิ่งออกจากรถ เจ้าหน้าที่สั่งให้มอบตัวแต่คนร้ายกลับยิงปืนใส่เลยถูกยิงถล่มดับคารถ,กรณีตำรวจ สภ.บางเสาธง จ.สมุทรปราการ จับกุม น.ส.แปทิพย์ รักโลก อายุ 21 ปี นายทินกร สุขเจริญ อายุ 41 ปี นายจักรกฤษณ์ น้อยสวัสดิ์ อายุ 19 ปี นายกิตติพงษ์ จงเจริญพิศาล อายุ 24 ปี และนายวิศรุต หีบเงิน อายุ 28 ปี ผู้ต้องหาร่วมกันฆ่านายชัยประสิทธิ์ บุญเลิศ อายุ 34 ปี พนักงานคลัง สินค้าบริษัทเอกชนย่านคลองส่งน้ำสุวรรณภูมิ ในซอยวัดมงคลนิมิตร ต.บางเสาธง อ.บางเสาธง จ.สมุทรปราการ โดยนำศพไปฝังที่ดินรกร้างหลังโรงเรียนวัดต้นหมัน อ.บ้านโพธิ์ จ.ฉะเชิงเทรา,ส่วนผู้ต้องหาอยู่ระหว่างหลบหนีอีก 2 คนคือนายสมศักดิ์ หรือโอ เล็ดรอด อายุ 29 ปี แฟนหนุ่มของ น.ส.แปทิพย์และเป็นคนลงมือฆ่าเหยื่อกับนายถนอม ดีสละ อายุ 21 ปี คนช่วยเคลื่อนย้ายและอำพรางศพ ล่าสุด นายถนอม ดีสละ เข้ามอบตัวแล้วเมื่อคืนวันที่ 11 มี.ค.ที่ผ่านมา,ส่วนสาเหตุมาจากก่อนหน้านั้นผู้ตายกับ น.ส.แปทิพย์เคยคบหากันมาก่อนแต่ภายหลังเลิกรากันไปนานกว่า 1 ปี โดยนายชัยประสิทธิ์ไปแต่งงานกับภรรยาคนใหม่มีลูกน้อยวัย 3 เดือนเศษ ก่อนเกิดเหตุผู้ตายได้เฟซบุ๊กคุยกับ น.ส.แปทิพย์ แต่นายสมศักดิ์แอบเปิดอ่านพบข้อความการโพสต์ทำให้หึงหวงเลยสวมรอยตอบกลับลวงผู้ตายมาหาที่บ้านและลงมือทำร้ายจนเสียชีวิตเมื่อกลางดึกวันที่ 2 ก.พ.ที่ผ่านมา จากนั้นตามพรรคพวกมาช่วยกันขนย้ายศพไปฝังที่ จ.ฉะเชิงเทรา,ต่อมาเย็นวันที่ 12 มี.ค. พ.ต.ท.ธงรบ แจ้งจิต รอง ผกก.(สส.) สภ.เมืองสมุทรปราการ พร้อมกำลังได้ตามไล่ล่านายสมศักดิ์ไปที่ อ.เขื่องใน จ.อุบลราชธานี หลังสืบทราบว่านายสมศักดิ์หนีมากบดานที่บ้านญาติ พบกำลังขับรถเก๋งฮอนด้าซีวิคหลบหนี เจ้าหน้าที่ตะโกนสั่งให้มอบตัว แต่นายสมศักดิ์กลับทิ้งรถวิ่งไปใช้ปืนจี้ชิงเอารถ จยย.ของชาวบ้านขี่วิ่งหนีเข้าไปในพื้นที่ อ.คำเขื่อนแก้ว จ.ยโสธร ซึ่งเป็นพื้นที่ติดกัน จากนั้นทิ้งรถ จยย.ไปจี้ชิงรถกระบะมิตซูบิชิ ทะเบียน บล 708 อุบลราธานี ของชาวบ้านขับหนีไปอีก,กระทั่งถึงแยกไฟแดง อ.คำเขื่อนแก้ว คนร้ายทิ้งรถกระบะคันแรกวิ่งเข้าไปในรถกระบะอีซูซุทะเบียน ฒฏ 7712 กรุงเทพมหานคร ที่เจ้าของจอดติดไฟแดงแต่ไม่ได้ล็อกประตู บังคับให้พาหลบหนีแต่เจ้าของรถตกใจรีบวิ่งหนีออกจากรถ เจ้าหน้าที่สั่งให้มอบตัวแต่นายสมศักดิ์กลับใช้ปืนยิงใส่เจ้าหน้าที่ตำรวจ เลยถูกยิงสวนเข้าลำตัว 4 นัด เสียชีวิตคารถคันดังกล่าว
จับตายมือฆ่าฝังศพหนีไปกบดานบ้านญาติที่อุบลฯ ชุดสืบสวนตามไล่ล่าพบขับเก๋งในพื้นที่สั่งให้มอบตัวกลับซิ่งรถหนี ระหว่างทาง
ฆ่าฝังศพ,ฆ่าฝังดิน,สภ.บางเสาธง,สมุทรปราการ,จับตาย,ร่วมกันฆ่า,ข่าวหน้า1,ข่าวทั่วไป